En fisica y quimica, o plasma ye un estato d'a materia en o qualo practicament totz os atomos son ionizatos y con a presencia d'una cierta cantidat d'electrons libres, no ligatos a dengún atomo u molecula. Ye un fluido, formato por electrons, y ions positivos. Ixo fa que o plasma sía conductor electrico y que responda fuertement a los campos eletromagneticos. O plasma presenta unas propiedatz diferents d'as d'os solidos, liquidos, y gases, asinas que ye considerato como unatro estato d'a materia. Puet presentar-se de diferents trazas: como boiras gaseosas neutras, como s'observa en caso d'as estrelas; en forma de gas, o plasma no tien una forma u un volumen definitos pero baixo a influencia d'un campo magnetico puet formar estructuras como rayos d'ions u bien como suspensions de particlas de l'orden d'o nanometro u o micrometro.